पंजाब के गांव घुम्मन कलां में छह लोगों ने एक 60 साल की महिला के साथ अमानवीयता की। इन लोगों ने महिला को बुरी तरह मारा-पीटा और उसे नग्‍न कर वीडियो बना ली। वीडियो को उन्‍होंने सोशल मीडिया पर वायरल कर दिया। लोगों को शक था कि इस वृद्ध महिला का गांव में रहने वाले व्यक्ति के साथ अवैध संबंध हैं। महिला को गंभीर हालत में इलाज के लिए अस्पताल में भर्ती कराया गया। इंस्पेक्टर हरबंस सिंह ने बताया कि थाना मौड़ पुलिस ने इस मामले में छह लोगों के खिलाफ केस दर्ज किया है। ये लोग फरार हैं और उनकी तलाश की जा रही है। आरोपियों की पहचान गांव घुम्मन कलां निवासी जगराज सिंह, जगपाल सिंह, निम्मा सिंह, धीरा सिंह, लवली सिंह व जस्सा सिंह के रूप में हुई।